NORAKSTS

|  |  |
| --- | --- |
| 20.12.2018. | Nr.15/12 |

**ZEMESGABALA DAĻAS AVIĀCIJAS IELĀ 47, JELGAVĀ,**

**APBŪVES TIESĪBAS IZSOLE**

(ziņo I.Škutāne)

**Atklāti balsojot: PAR – 15** (A.Eihvalds, I.Jakovels, S.Stoļarovs, L.Zīverts, G.Kurlovičs, A.Rublis, V.Ļevčenoks, M.Buškevics, R.Vectirāne, D.Olte, A.Garančs, I.Bandeniece, R.Šlegelmilhs, J.Strods, A.Rāviņš), **PRET-** nav, **ATTURAS** – nav,

Saskaņā ar likuma “Par pašvaldībām” 14.panta otrās daļas 3.punktu, Civillikuma 1129.1-1129.9 pantiem, Ministru kabineta 2018.gada 19.jūnija noteikumu Nr.350 “Publiskas personas zemes nomas un apbūves tiesības noteikumi” 4.nodaļu un SIA “KONGS” 2018.gada 3.oktobra iesniegumu,

**JELGAVAS PILSĒTAS DOME NOLEMJ:**

1. Pārdot rakstiskā izsolē apbūves tiesību uz zemes gabala ar kadastra apzīmējumu 09000270246 Aviācijas ielā 47, Jelgavā, daļu 10275 m2 platībā, kura tiks precizēta pēc uzmērīšanas dabā (turpmāk – Zemesgabals), nosakot, ka:
   1. uz Zemesgabala jāuzbūvē ražošanas, biroja ēku vai tirdzniecības pakalpojumu objektu un tā funkcionēšanai nepieciešamās inženierbūves (turpmāk – Objekts);
   2. Objekta būvniecība jāuzsāk ne vēlāk kā 24 mēnešu laikā no līguma par apbūves tiesības piešķiršanu noslēgšanas dienas;
   3. Objekts jānodod ekspluatācijā līdz 2023.gada 30.decembrim;
   4. apbūves tiesība tiek piešķirta uz 30 gadiem no līguma par apbūves tiesības piešķiršanu noslēgšanas dienas;
   5. apbūves tiesību nedrīkst atsavināt, kā arī apgrūtināt ar lietu tiesībām.
2. Noteikt izsoles nosacīto cenu - vienreizēju maksu par apbūves tiesības piešķiršanu 1,5% no Zemesgabala kadastrālās vērtības, t.i. 917 *euro* (deviņi simti septiņpadsmit *euro*).
3. Noteikt maksu gadā par zemes lietošanu 1,5% no Zemesgabala kadastrālās vērtības.
4. Apstiprināt izsoles noteikumus “Zemesgabala daļas Aviācijas ielā 47, Jelgavā, apbūves tiesības izsoles noteikumi” (pielikumā).
5. Jelgavas pilsētas domes Izsoles komisijai rīkot Zemesgabala apbūves tiesības piešķiršanas rakstisku izsoli saskaņā ar izsoles noteikumiem.
6. Pašvaldības izpilddirektoram veikt visas nepieciešamās darbības šī lēmuma izpildei.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2018.gada 21.decembrī